Casa da Moeda de West Point

A Casa da Moeda de West Point (en inglés: West Point Mint) é unha fábrica de moeda estadounidense establecida en 1937 como depósito de metais preciosos e convertida despois nunha das ramas da Casa da Moeda dos Estados Unidos. Localízase en West Point, Nova York, preto da Academia Militar dos EEUU."U.S. Mint West Point Facility ". United States Mint."West Point Mint... Strikes Millions of U.S. Silver Dollars ". US-Mint.info"West Point Mint: The Newest US Mint". U.S. Coin Values Advisor."West Point US Coin Mint". USA Coin Book.

Nalgún momento chegou a ter a maior concentración de prata de todas as casas de moeda do país. Durante 12 anos dedicouse principalmente á cuñaxe de moedas circulantes dun centavo, aínda que máis recentemente se ocupa case en exclusiva da fabricación de moedas conmemorativas e de investimento, así como á almacenaxe de ouro."54Million Ounces Of US Gold Located At West Point ". En The Daily Coin. 18 de abril de 2019.

Aínda que o seu establecemento data de 1937 como depósito de metais preciosos (co nome de West Point Bullion Depository), non foi ata o 31 de marzo de 1988 cando se constituíu como unha das ramas da Casa da Moeda dos Estados Unidos. As súas instalacións están incluídas no Rexistro Nacional de Lugares Históricos."US Bullion Depository, West Point, New York". National Register of Historic Places.

 Instalacións 
Antes da súa remodelación de 2002, na que se lle engadiu un segundo andar ao edificio que duplicou a súa capacidade, a casa da moeda era unha estrutura de formigón armado cunha superficie de 4.000 metros cadrados e cunha cubrición plana, construída en 1937 segundo os deseños do arquitecto Louis A. Simon. Os seus muros son sobrios e carentes de ornamentos, con algúns arcos nos accesos. Hai catro torres nas esquinas do edificio utilizadas para vixilancia. As instalacións están nun terreo de 1,6 hectáreas, con aparcadoiros para automóbiles a ambos os lados."West Point Mint: Building". Currency Wiki."West Point Mint - An Unusual US Mint". ITM Trading.

 Historia das súas emisións 

 Século XX 
Logo do seu establecemento en 1937, a planta serviu para o almacenamento de lingotes de prata. Xa a principios da década de 1980, as súas cámaras acoirazadas albergaban tamén arredor de 20.000 millóns de dólares en ouro.Martínez Gallego, J. M. (2019). "Una mirada dentro de las enormes bóvedas de oro de la West Point Mint ". En Oro Información. 24 de abril.

Durante a segunda guerra mundial o establecemento tivo unha grande importancia grazas a un programa de 1942 mediante o cal lle facía préstamos de prata a outras institucións, como a Comisión da Enerxía Atómica, e tamén á industria e mesmo a outros países aliados.

Á parte deste labor de almacenaxe, mesmo antes da súa vinculación orgánica á Casa da Moeda dos EEUU, West Point emitiu algunhas moedas para a súa circulación no país. De feito, xa entre 1973 e 1986 produciu moedas dun centavo co busto do presidente Lincoln; estas cuñaxes carecían de marca de ceca, de maneira que non se podían diferenciar das procedentes da ceca de Filadelfia, da que West Point actuaba como ceca de apoio.

En 1976 encargouse tamén da cuñaxe de moedas dun cuarto de dólar conmemorativas do bicentenario da independencia dos Estados Unidos, para o que utilizou unhas novas prensas de maior capacidade de cuñaxe.

En setembro de 1983 apareceu por primeira vez nunha moeda de West Point a súa propia marca de ceca: a súa letra inicial "W". Tratábase da moeda de ouro de 10 dólares conmemorativa dos Xogos Olímpicos de 1984, a primeira moeda de ouro estadounidense de curso legal emitida desde 1933."Commemorative Coins of the United States". Professional Coin Grading Service.

esquerda|miniatura|100px|Anverso dos 10 centavos (dime) de 1996 coa marca de ceca "W"

En 1986, West Point foi a única planta na que se produciu a serie de moedas de ouro de investimento coñecida como American Gold Eagle, novamente sen marca de ceca.Kampmann, U. (2009). "Bullion coins part 3: The American Eagle". En Coins Weekly. 14 de outubro.

O 31 de marzo de 1988, o depósito de West Point (West Point Bullion Depository) reconverteuse nunha ceca formalmente recoñecida como unha das ramas da United States Mint.Lei do Congreso: Pub. L. 100-274. A partir desta data continuaron as cuñaxes de series de moedas destinadas ao coleccionismo e ao investimento. Nos anos 90 comezou en West Point a emisión da serie de moedas de investimento en metais preciosos coñecida como American Silver Eagle, e en 1997 emitiuse a primeira moeda en platino en West Point, correspondente a esta serie.

En 1996 produciuse unha emisión pouco habitual na Casa da Moeda de West Point: unha moeda de 10 centavos (un dime) co busto de Roosvelt que conmemoraba o 50º aniversario do seu deseño e do comezo da emisión, en 1946. Esta moeda inseriuse nos xogos anuais que a ceca lles vendía aos coleccionistas, do que se produciron arredor de 1.457 millóns de exemplares. Xa que logo, esta moeda, que leva a marca de ceca "W", aínda que se fixo só para os coleccionistas, non ten unha escaseza particular."1996-W Roosevelt Dime". Roosvelt Dimes. Guide to the Roosevelt Dime Coin Series.

En 2000 saíron da ceca de West Point as primeiras moedas bimetálicas; tratábase dunha emisión en ouro e platino conmemorativa da Biblioteca do Congreso dos Estados Unidos, á que lle correspondeu unha parte dos beneficios da súa comercialización, como apoio aos programas divulgativos daquela institución."Library of Congress Commemorative Bi-Metallic Ten Dollar Coin". United States Mint.

 Século XXI 
miniatura|300px|Dólar conmemorativo do bicentenario da Academia Militar de West Point (marca de ceca W).En 2002, a veciña Academia Militar dos Estados Unidos de West Point celebrou o segundo centenario da súa fundación, feito que foi conmemorado pola casa da moeda coa emisión de moedas dun dólar de prata que amosaba uns gardas abandeirados no seu anverso e o casco de Atenea no seu reverso."West Point Bicentennial Silver Dollar ". United States Mint.

En 2014, cuñouse en West Point unha moeda de medio dólar co busto de Kennedy no anverso, tanto en prata como en ouro de 24 quilates, coa marca de ceca "W", para conmemorar o 50º aniversario do inicio da posta en circulación desta moeda.Roach, S. (2016). "What a 'perfect' gold Kennedy half sells for now ". En Coin World. 11 de agosto.En 2015, a ceca de West Point sumouse á cuñaxe de moedas circulantes dun dólar da serie Sacagawea, aínda que a produción se limitou a 90.000 exemplares.Gilkes, P. (2015). "Edge approaches differ on Enhanced Uncirculated dollars". En Coin World. 11 de setembro. Nese mesmo ano emitiuse unha nova dime e tamén un dólar, coa marca "W", como parte dun conxunto de tres moedas como apoio a unha campaña de saúde infantil denominada March of Dimes; esta emisión reduciuse unicamente a 75.000 xogos."75th Anniversary March of Dimes Sets". Professional Coin Grading Service.

As primeiras moedas dun centavo que amosaron a marca de ceca "W" foron cuñadas en 2019, exclusivamente para incluír nas presentacións destinadas aos coleccionistas."West Point Reverse Proof Penny". United States Mint.Gilkes, P (2019). "2019-W Lincoln cents available only as premiums ". En Coin News. 1 de marzo.

O 2 de abril de 2019 a Casa da Moeda dos Estados Unidos anunciou que se cuñarían en West Point 10 millóns de moedas de cuarto dólar destinadas á circulación, coa marca de ceca "W", co ánimo de estimular a afección polo coleccionismo."U.S. Mint Announces W Mint Mark Circulating Quarter Collectible". United States Mint."Ten Million Circulating 2019 Quarters To Carry West Point ‘W’ Mint Mark". En Coin News. 5 de abril de 2019.Gibbs, W. T. (2019). "2019-W quarter dollars continue to surface ". En Coin World. 19 de abril.miniatura|150px|Reverso dunha moeda de investimento da serie American Silver Eagle (marca de ceca W).A Casa da Moeda de West Point produce todas as series American Eagle de moedas de investimento, tanto en ouro como en prata, en platino e en paladio, así como algunhas moedas conmemorativas en prata e en ouro. Ademais, desta ceca saen, coa marca de ceca "W", outras series conmemorativas e de investimento, como é o caso da serie American Buffalo, que se cuña alí desde 2006.Kampmann, U. (2009). "Bullion coins part 4: American Buffalo". En Coins Weekly. 14 de outubro.

Nos últimos anos, as instalacións seguen a servir como depósito de lingotes de ouro, e a prata depositada alí non excede a cantidade da que se precisa para levar a cabo as cuñaxes que a ceca ten encomendadas. Debido á presenza de tanto ouro nos seus depósitos, a seguridade é moi alta e non se ofrecen visitas públicas.

 Notas 

 Véxase tamén 

 Outros artigos 
 Casa da Moeda dos Estados Unidos

 Ligazóns externas 
Espazo da Ceca de West Point na web da United States Mint
Vídeo: produción de moedas de investimento en West Point. United States Mint
Vídeo: almacenaxe de ouro e prata nas cámaras acoirazadas de West Point. United States Mint

Categoría:Casa da Moeda dos Estados Unidos
Categoría:Nova York